Limeryk

Limeryk (yng. limerick) – zorta humorystycznyj poezyje, co pochodzi ze Irlandyje a Wielgij Brytanije. To sōm szpasowne epigramy na dowolny tymat, co charakteryzujōm sie kōmicznymi abo groteskowym elymyntami, parōnōmazyjōm, kalamburami, słownymi szpilami. 

 Budowa 
Limeryk to je piyńciowersowy wiyrsz ze rymami ô układzie aabba. Tradycyjny rytmiczny ukłod to trzistopowe anapesty we piyrszym, drugim a piōntym wersach, a dwustopowe – we trzecim a sztwortym. Rytmiczny systym bywo naruszany, nale sztruktura rymōw je niyôdłōncznōm składowōm limerykōw.

Kōmpozycyjo limerykōw przestrzygo ustalōnych prawidoł:
 we piyrszym wersie spōmino sie bohatera a plac, z kerego pochodzi (nojczyńścij je to geograficzne miano);
 we drugij godka e ô tym, co tyn bohater srobiōł, co sie ś nim stało abo czym sie cechuje;
 trzeci a sztworty to je kulinacyjo dramatycznego wōntku;
 piōnty wers to je rozwiōnzaniy, kere mo zaskakować abo być absurdalnym.

 Po ślōnsku 
Piyrszy ślōnski kōnkurs limerykōw ôdbōł sie we 2011. roku, laureatami ôstali Bernard Śmigała a Barbara Politaj. Piszōm jich tyż miyndzy inkszymi Wojciech Janik, Stanisław Neblik a Mirosław Syniawa.

Category:Poezyjo